armvectores/hy_wikipedia_2023 huggingface dataset:
Ժակ Սուփրիկյան

Ժակ Սուփրիկյան (հուլիսի 1, 1937(1937-07-01), Երևան, Հայկական ԽՍՀ, ԽՍՀՄ - նոյեմբերի 8, 2011(2011-11-08), Երևան, Հայաստան), խորհրդային ֆուտբոլիստ, հարձակվող, մարզիչ։ ԽՍՀՄ սպորտի վարպետ։


== Կենսագրություն ==
Ֆուտբոլ սկսել է խաղալ Լիբանանի մայրաքաղաք Բեյրութում։ Հանդես է եկել Հայկական «Շիրակ»/ Լենինական (1958-1959, 1965-1966) և «Սպարտակ»/«Արարատ» Երևան (1960-1964) ակումբներում։ 1960-1963 թվականների առաջնության բարձրագույն խմբի 103 խաղում խփել է 19 գոլ։ Մոսկվայի «Սպարտակում» հավաքներ է անցկացրել։
Աշխատել է որպես ավագ մարզիչ Աբովյանի «Կոտայք» (1978-1979), «Արարատ» (1983, 1990-1991), «Շիրակ» (1979) ակումբներում։ Եղել է Էրեբունի ՀՄՄ-ի գլխավոր մարզիչ (1996 թվականի սեպտեմբեր - 1997 թվականի մայիս)։ Աշխատել է «Մալաթիայի» մարզադպրոցում։
Մահացել է 2011 թվականին ինֆարկտից։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Профіль гравця footballdatabase.eu կայքում
Профіль гравця «УКРАЇНСЬКИЙ ФУТБОЛ» կայքում
Профіль footbook.ru կայքում
Թութմոս IV

Թութմոս IV (մ.թ.ա. 15-րդ դար - մ.թ.ա. 14-րդ դար կամ մ. թ. ա. 1390, Թեբե), Հին Եգիպտոսի թագավորության XVIII դինաստիայի փարավոն, որը կառավարել է մոտավորապես մ․թ․ա․ 1397—1388 թվականներին։


== Կենսագրություն ==


=== Կյանքի վաղ տարիներ ===
Թութմոսը չնայած նրան, որ Ամենհոտեպ II-ի և գլխավոր թագուհի Թիայի որդին Էր, ի սկզբանե չէր համարվում փարավոնի հետնորդը։ Արդյունքում Թութմոսը պատմում էր իր տեսած հիասքանչ երազի մասին, երբ որսից հետո հանգստանում էր Մեծ Սֆինքսի ստվերում։ Երազում նրան հայտնվեց Հորեմ-ախետ-Հեպրի-Ռա-Ատում աստվածը, ով նրան հայտնվել էր Սֆինքսի տեսքով։ Նա պահանջում էր մաքրել իրեն ավազից,որը բերում էր անապատի քամին, և որը Թութմոսի կառավարման ժամանակահատվածում ամբողջովին թաղել էր Մեծ Սֆինքսը։ Ի պատասխախան Թութմոսի քայլի, աստվածը խոստացավ փարավոն դարձնել նրան։ Արթնանալով Թութմոսը հավաքեց աշխատողներին և մաքրեց Սֆինքսի մերձակայքը։ Շուտով նա դառնում է փարավոն։
Վերը նշված արձանագրության հիմքը Սֆինքսի ոտքերի մոտից գտնված սալահատիկն է։ Ի դեպ, այս արձանագրության մեջ նշվում է նաև Քեփրեն փարավոնի անունը, որից էլ կարելի է ենթադրել, որ Մեծ Սֆինքսը կերտվել է Քեփրեն փարավոնի գահակալության ժամանակաշրջանում (IV դինաստիա), չնայած նրան, որ Մեծ Սֆինքսի կառուցման միակ գրավոր վկայությունը համարվում է այս արձանագրությունը։


=== Արտաքին քաղաքականություն ===


==== Ասիական տարածքների համար մղված պատերազմ ====
Թութմոսը շարունակեց Միտաննի դեմ պատերազմը՝ Սիրիայի համար։ Տեղեկություններ չկան դեպի Առաջավոր Ասիա Թութմոսի կատարած արշավանքի մասին, որը նա անվանել է առաջին արշավանք, ինչպես և դա արել էր նրա հայրը։ Ակնհայտ է, որ նա ստիպված է եղել խորանալ դեպի հեռավոր հյուսիս, որպեսզի հարձակում կատարի Նախարինայի վրա։ Այնուհետև, հաղթահարելով Լիբանանի լեռնաշղթան, Թութմոսը մեկնում է Ֆիվեր, իր հետ վերցնելով մեծ քանակությամբ լիբանանյան մայրի՝ Ամոնի համար կառուցվող բարկայի համար։ Հասնելով Ֆիվեր՝ նա գնում է գերիների ճամբար, որը գտնվում էր իր հոգեհանգստյան տաճարի մոտ։
Չնայած Թութմոսը կատարել էր հաջող արշավանք (կամ արշավանքներ, քանի որ տեղեկություն չկա, թե քանի անգամ է նա արշավել Ասիա), այնուամենայնիվ Եգիպտոսի դիրքերը՝ Սիրիայի հարցում, սկսեցին թուլանալ, որի հիմնական պատճառը Միտանիայի դեմ մղվող պայքարն էր։ Վերջիվերջո Թութմոսը ստիպաված է լինում գալ փոխհամաձայնության Միտաննիի թագավոր Արտադամա I-ի հետ՝ ազդեցության բաշխման հարցում։ Ըստ համաձայնության, Հյուսիսային Սիրիան անցնում էր Միտաննիին։ Ի նշան խաղաղության ամրապնդման, Թութմոսը ամուսնանում է Արտադամայի դստեր հետ։ Թութմոսը բարեկամական հարաբերությունների մեջ էր գտնվում նաև Բաբելոնի թագավոր Կարաինդաշ I-ի հետ։


== Ծանոթագրություններ ==
Բելեցկովկա (գյուղ, Կրեմենչուգի շրջան)

Բելեցկովկա (ուկրաիներեն՝ Білецьківка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Բելեցկովկա գյուղում բնակվում էր 1 915 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
す

Հիրագանայում՝ す', կատականայում՝ ス, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «սու» տառակապակցությանը և Միջազգային հնչյունական այբուբենի /su/ ձայնին։
Ժամանակակից ճապոներենի վանկային աղյուսակում գտնվում է հիրագանայի さ(սա) և せ(սէ) կանաների միջև։ Իսկ կատականայում՝ サ(սա) և セ(սէ) կանաների միջև։


=== Յունիկոդ ===
す — U+3059,
ス — U+30B9.
Ժողովածու (22)

Ժողովածու (22), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 22 թվի տակ։ Ստացողը եղել է Բաղդասարը։ Գրված է թղթի վրա, որն ունի 18,7×15 չափս։ Ձեռագիրը կազմված է 264 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ։ Հիշատակարաններ՝ ստացողի 264բ։


== Բովանդակություն ==
Դիոն․ Արիսպագացւոյ Մատենագրութիւնք (թրգմ․ Ստ․ Սիմնեցի)։
Պատմութիւն Դիոն․ Արիսպագացւոյ։
Ներս․ Շնորհալւոյ Ներբող հրեշտակապետացն։
Ոսկեբերենի Ի Փիլիպեցւոց թղթոյն։
Ի խորհուրդ խաչին։
Գր․ Լամբրոնացւոյ Ի տէր ո հաւատացն, Ի յարութիւն տեառն։
Մանունք։


== Ծանոթագրություններ ==
Պետրովսկի (Կրասնի Սուլինի շրջան)

Անվան այլ կիրառումների համար տե՛ս՝ Պետրովսկի (այլ կիրառումներ)Պետրովսկի (ռուս.՝ Петровский), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կիսելևսկի գյուղական համայնքի կազմի մեջ։
Ցարեդարովկա (այլ կիրառումներ)

Ցարեդարովկա, կարող է վերաբերել՝

Ցարեդարովկա - գյուղ, Ուկրաինայի Խարկովի մարզի Լոզովայայի շրջանում
Ցարեդարովկա - գյուղ, Ուկրաինայի Նիկոլաևի մարզի Դոմանյովկայի շրջանում
Պերելեշինի տուն

Պերելեշինի տուն (ռուս.՝ Дом Перелешина), երկհարկանի շենք Ռոստովի մարզի Տագանրոգ քաղաքի Հունական փողոցի 63 հասցեում։ 1992 թվականի նոյեմբերի 18-ի № 301 որոշմամբ այն ճանաչվել է տեղական նշանակության մշակութային ժառանգության օբյեկտ։


== Պատմություն ==
Տագանրոգ քաղաքի Հունական փողոցի 63 հասցեում գտնվող երկհարկանի տունը՝ ութ պատուհաններով, կենտրոնից հանդիսավոր մուտքով և մուտքի վերևի պատշգամբով, կառուցվել է 19-րդ դարի 3-րդ քառորդում։ Ձախից հիմնական մասնաշենքի շարունակությունը կառուցվել է զգալիորեն ավելի ուշ։ Կողաշենքը կառուցվել է երկու պատուհանով, դեպի ներքին բակ երկաթյա դռներով։ 
Շինության առաջին սեփականատերը եղել է Տագանրոգի քաղաքապետ (1864-1866 թթ.) Պավել Ալեքսանդրովիչ Պերելեշինին կից, հատուկ հանձնարարություններով պաշտոնատար անձ, դատական ատենակալ Միխայիլ Սեմյենովիչ Կրավցովը։ 1874 թվականին քաղաքում բացվեցին ծովագնացության դասընթացներ, և Միխայիլ Սեմենովիչը, Աքիլլես Նիկոլաևիչ Ալաֆուզովին և Իվան Ալեքսեևիչ Վետլիցկինը մտան կոմիտեի վարչության կազմի մեջ։

1870-ականների վերջերին տունը  ձեռք է բերում առևտրային դատարանի երդվյալ փաստաբան, կոլեգիալ քարտուղար Յակով Վիկտորովիչ Դյաչենկոն։ Նրա մահից հետո տունը տնօրինում են նրա ժառանգները։ 1890-ական թվականներին տունը ձեռք է բերում ինժեներ մեխանիկի կինը Լյուբով Կրոտկովան և տիրապետում է այն մինչև 1900 թվականը։ Առանձնատան վերջին սեփականատերը եղել է ունևոր գյուղացի Սեմյոն Ֆեդորովիչ Ֆյոդորովը։ Տան վերջին սեփականատիրոջ օրոք այնտեղ բնակարան էր վարձակալել Մարիինսկյան կանանց գիմնազիայի և Ա. Ա. Գրանովսկու առաջին կարգի ուսումնարանի մանկավարժ Վլադիմիր Սեմենովիչ Միխայլովսկին։
Շենքի հանդիսամուտքը գտնվում էր փողոցի կողմում։ Տան երկրորդ հարկ բարձրանում էին մարմարյա աստիճանով, որը ճյուղավորվում էր տան աջ ու ձախ կողմերը։ Տան առաջին հարկի ուղղանկյուն պատուհանները զարդարում էին պորտաքարերը, Երկրորդ հարկինը, շրջանակակալներն ու զարդաքիվերը։ 
Խորհրդային իշխանության տարիներին շենքը ազգայնացվեց, ներկայումս այն բնակելի տուն է։ Շենքը համարվում է տեղական նշանակության մշակութային ժառանգության օբյեկտ։    


== Ճարտարապետություն ==
Երկհարկանի ութ հորիզոնական տեղակայված պատուհաններով և հանդիսամուտքով  տունը կառուցված է վաղ կլասիցիզմի ոճով։ Հանդիսամուտքի վրա տեղակայված է մեծ պատշգամբ։ Դեպի շենքի բակ մտնող մետաղյա դուռը գտնվում է նրա ձախ մասում։ Հիմնական մասնաշենքի ձախ կողմի շարունակությունն ավելի վաղ է կառուցվել։ 
Երկրորդ հարկի պատուհանների վրա կառուցված են բարձակներով զարդաքիվեր։ Պատուհանների տակ կառուցված են ուղղանկյուն որմնախորշեր։ Առաջին հարկի պատուհանների վերնամասը շարված է պսակաձև քիվերով ու մոդիլյոններով պորտաքարերով։


== Գրականություն ==
Гаврюшкин О. П. По старой Греческой… (Хроника обывательской жизни). - Таганрог: Лукоморье, 2003. - 514 с. - ISBN 5-901565-15-0.


== Ծանոթագրություններ ==
Ուեյն Բարլոու

Ուեյն Դուգլաս Բարլոու (անգլ.՝ Wayne Barlowe, հունվարի 6, 1958(1958-01-06)[…], Գլեն Կոուվ, Նասաու շրջան, Նյու Յորք, ԱՄՆ), ամերիկացի նկարիչ, ով ստեղծագործում է գիտական ֆանտաստիկայի և ֆենտեզի ժանրերում։ Նկարազարդել է 300-ից ավել գրքերի և ամսագրերի շապիկներ, ինչպես նաև բազմաթիվ գրահրատարակիչների համար, ինչպիսիք են Life magazine-ը, Time-ը, և Newsweek-ը նկարազարդումներ է կատարել։ Նրա ծնողները բնական պատմության նկարիչներ են։
Հայտնի է այլմոլորակային կյանքի իր ռեալիստական նկարներով։ Ունի երկու դուստր՝ Քեյլին և Հիլարին։ 2013 թվականին ամուսանցել է Լաուրա Հեյնսեն Բարլոուի հետ։


== Մատենագիտություն ==
Barlowe's Guide to Extraterrestrials (1979)
Expedition: Being an Account in Words and Artwork of the 2358 A.D. Voyage to Darwin IV (1990)
An Alphabet of Dinosaurs (1995)
The Alien Life of Wayne Barlowe (1995)
Barlowe’s Guide to Fantasy (1996)
Barlowe’s Inferno (1998)
Brushfire: Illuminations from the Inferno (2001)
God’s Demon (2007)


== Ծանոթագրություններ ==
Մաֆալդա

Մաֆալդա (իտալերեն՝ Mafalda), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1334 մարդ, բնակչության խտությունը կազմում է 42 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 86030, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0875 978135
Էլեկտրոնային փոստ՝ info@comune.mafalda.cb.it
Պաշտոնական կայք՝ http://www.comune.mafalda.cb.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Առաջավորասիական մաբույա

Առաջավորասիական մաբույա (լատ.՝ Trachylepis septemtaeniata), սցինկների ընտանիքին պատկանող սողուն, որը գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Սաուդյան Արաբիայի հյուսիսարևելքում, Հարավային Իրանում, Իրաքում, Բախրեյնում, Հյուսիսային Օմանում, Էրիտրեայում, Թուրքմենստանում, Անդրկովկասում։ Արեալի հյուսիսային սահմանն անցնում է Հայաստանի, Ադրբեջանի և Թուրքմենիայի հարավով։ Հայաստանում հայտնի է Երևան, Եղեգնաձոր, Արարատ և Մեղրի քաղաքներից,  Արենի, Ագարակ, Լեհվազ, Վեդի, Աստազուր, Ասնի գյուղերից, Ջրվեժի շրջակայքից, ինչպես նաև Ուրծի լեռնաշղթայից։


== Էկոլոգիա ==
Ապրում է լեռների և նախալեռների նոսր, չորասեր բուսականությամբ ծածկված քիչ թե շատ թեք լանջերին՝ ծովի մակարդակից 500-1400 մ բարձրության վրա։ Բիոտոպերին բնորոշ են կիրճերի քարքարոտ լանջերի վրա գտնվող մայրական ապարների ելքերը, մեծ քարերի կույտերը, տեղ-տեղ հանդիպում են նաև այգիներում, լքված և կիսաքանդված շինություններում։ Որպես թաքստոցներ օգտագործում են ժայռերի ճեղքերը, քարերի տակի դատարկությունները, հազվադեպ` կրծողների բները։ Դուրս են գալիս մարտի վերջին, սնվում են տարբեր անողնաշար կենդանիներով, զուգավորումը դիտվում է մայիսի սկզբին և կեսերին։ Հուլիսի սկզբին էգը ծնում է 3-8 ձագ։


== Պահպանություն ==
ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Թվաքանակը և խտությունը անհավասարաչափ է և տարեցտարի ենթարկվում է զգալի տատանումների։ Առավել բազմաքանակ են հարավի պոպուլյացիաները (քաղաք Մեղրու, Ագարակ ու Նռնաձոր գյուղերի շրջակայք)։ Այստեղ թվաքանակը կայուն է և քիչ է ենթարկվում տատանումների ավելի մեղմ ձմեռվա շնորհիվ։
Հայաստանում թվաքանակը խիստ կրճատված է, որոշ վայրերում դարձել է շատ հազվադեպ, իսկ Արարատի հարթավայրում տեսակը գործնականում անհետացել է։
Վտանգման հիմնական գործոններ են հանդիսանում գյուղատնտեսության նպատակներով ապրելավայրերի յուրացումը և լանդշաֆտների ձևափոխումը, նախալեռնային գոտում` գերարածեցումը, աղբյուրների հոսքային ռեժիմի փոփոխումը, որը բերում է բնական բիոտոպերի ձևափոխման։ Որսն անօրինական է։
Պահպանվում է «Խոսրովի անտառ» արգելոցում, «Գոռավանի ավազուտներ» արգելավայրում և «Արևիկ» ազգային պարկում։ Անհրաժեշտ է ուժեղացնել անօրինական որսի վերահսկողությունը։


== Ծանոթագրություններ ==
Բերդիկ (լեռ, Փոքր Կովկաս լեռնահամակարգ)

Անվան այլ կիրառումների համար տե՛ս՝ Բերդիկ (այլ կիրառումներ)Բերդիկ, լեոնագագաթ  Հայաստանի Սյունիքի մարզի Մեղրու լեոնահամակարգում, Խուստուփաձոր գետի աջափնյակում, Շիկահող գյուրլից 1,5 կմ հյուսիս-արևմուտք, Բարգուշատի լեռնաշղթայի հարավարևելյան ճյուղավորություններում։ Բարձրություն 1601  մ։


== Ծանոթագրություններ ==
Սկաչելի

Սկաչելի (ռուս.՝ Скачели), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյավուրքյոյ (Սեբաստիայի գավառ)

Անվան այլ կիրառումների համար տե՛ս՝ Գյավուրքյոյ (այլ կիրառումներ)Գյավուրքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դև (այլ կիրառումներ)

Դև, կարող է վերաբերել՝

Դև, գերբնական արարածների կամ ոգիների հավաքական անվանում
«Դև», Միխայիլ Լերմոնտովի պոեմներից
Արմեն Միրաքյան (երգիչ)

Անվան այլ կիրառումների համար տե՛ս՝ Արմեն Միրաքյան (այլ կիրառումներ)Արմեն Վահանի Միրաքյան (1962, նոյեմբերի 17, Երևան - 2013, հունիսի 12, Երևան), հայ օպերային երգիչ։
Օպերային երգիչ Վահան Միրաքյանի որդին, դերասանուհի Մարինե Մխիթարյանի ամուսինը։


== Կենսագրություն ==
Արմեն Միրաքյանը ծնվել է Երևանում օպերային տենոր Վահան Միրաքյանի ընտանիքում։ Սովորել է Երևանի Ռոմանոս Մելիքյանի անվան երաժշտական ուսումնարանում, 1994 թվականին ավարտել է Երևանի Կոմիտասի անվան պետական կոնսերվատորիան` պրոֆեսոր Մ. Հարությունյանի դասարանը։ 1998 թվականից եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգիչ։ Նույն թվականին Հովհաննես Չեքիջյանի ղեկավարած երգչախմբի հետ կատարել է «Ազգերի հիմն» ստեղծագործությունը։ 1999 թվականին Արամ Խաչատրյանի տուն-թանգարանում կատարել է իտալական կոմպոզիտորների ստեղծագործությունները, 2000 թվականին օպերային թատրոնում հանդես է եկել Առլեկինի դերերգով (Լեոնկավալոյի «Պայացներ»)։ 2001 թվականին օպերային թատրոնում կայացել է Արմեն Միրաքյանի մենահամերգը՝ ռուս կոմպոզիտորների ստեղծագործությունների կատարմամբ։ Կատարել է ռուսական, իտալական, նեապոլիտանական, հայկական երգեր, օպերային և կամերային ստեղծագործություններ։


== Մրցանակներ ==
Կոմիտասի անվան և իտալական ռոմանսի «Բելկանտո» մրցույթների դափնեկիր, 1996
Սայաթ-Նովա համահայկական մրցույթի գլխավոր մրցանակ, 2000


== Ծանոթագրություններ ==
Բուֆու է լը Մորտոմ

Բուֆու է լը Մորտոմ (ֆր.՝ Beffu-et-le-Morthomme), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 72 մարդ, բնակչության խտությունը` 13.11 մարդ/կմ²։ Բնակավայրը զբաղեցնում է 5.49 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 37 աշխատունակ (15-64 տարեկան) բնակիչ, որոնցից ակտիվ էին 25-ը, իսկ ոչ ակտիվները` 12։ Ակտիվության ցուցանիշը կազմում է 67,6 %։ 25 աշխատունակ մարդկանցից աշխատել է 25 անձ (17 տղամարդ և 8 կին)։ Գործազուրկ են եղել 0 անձ (0 տղամարդ և 0 կին)։ 12 անաշխատունակներից 1-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իեպա

Իեպա (էստ․՝ Õepa), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեն Ջոն

Ալեն Ջոն (անգլ.՝ Alain John, հունիսի 20, 1920(1920-06-20), Կարաչի, Sind Division, Բրիտանական Հնդկաստան, Բրիտանական կայսրություն - դեկտեմբերի 23, 1943(1943-12-23), Սյուրեյ, Անգլիա, Միացյալ Թագավորություն), հայազգի սկսնակ քանդակագործ, որը միացել է Մեծ Բրիտանիայի Թագավորական ռազմաօդային ուժերին որպես ղեկապետ և զոհվել Երկրորդ համաշխարհային պատերազմի ժամանակ։


== Կենսագրություն ==
Ջոնը կրթություն է ստացել Տիվերթոնի Բլանդելի դպրոցում և 1938 թվականին ընդունվել է Քեմբրիջի Արքայական քոլեջ։ Նրան ասել են, որ մինչև կիսամյակի սկիզբը կարող է մեկնել արտերկիր։ Փոխարենը Ջոնը որոշել է որոշակի ժամկետով վերադառնալ դպրոց՝ նախագծելու Դպրոցական աշտարակի դատարկ խորշում տեղադրվելիք արձանը։ Նա, ի վերջո, ընտրել է Քրիստոսին «Օրհնության մեջ»։ Էրիկ Գիլլը, որն այն ժամանակ դպրոցի վարպետն էր, քանդակի կավե մոդելի մասին ասել է, որ «այս տարի ոչ ոք այս երկրում ավելի նուրբ աշխատանք չի կատարել»։ Բնօրինակ արձանը մինչ օրս մնում է այդ տեղում։
Ալեն Ջոնը սերում էր հայ վաճառականների ընտանիքից, որը գաղթել էր Պարսկաստանից (Նոր Ջուղա)՝ բնակություն հաստատելով Հնդկաստանի Կալկաթա քաղաքում։
Ջոնը զինվորագրվել է Մեծ Բրիտանիայի Թագավորական ռազմաօդային ուժերին որպես ղեկապետ՝ նախընտրելով թռչել ընկերների հետ, այլ ոչ թե բանակից ազատվելու տարբերակներ փնտրել։ Նա կատարել է Գերմանիայի վրայով գիշերային թռիչքների երկար շարք և զոհվել է առաջադրանքը կատարելու ժամանակ ստացած վիրավորումներից։
Այն ժամանակ Քովենթրիի եպիսկոպոս Նևիլ Գորթոնը 1943 թվականի դեկտեմբերի 29-ին գրել է «Թայմսում»՝ առաջարկելով, որ Ջոնի կերտած արձանը վերափոխվի Ռազմաօդային ուժերի հուշահամալիրի։
Հետագայում արձանը վերափոխվել է Նևիլ Գորթոնի պատվերով և կանգնած է հին Քովենթրիի տաճարի ավերակներում՝ որպես պատերազմի ժամանակ իրենց կյանքը զոհածների հիշատակը հավերժացնող հուշարձան։


== Ծանոթագրություններ ==


== Արտաքին հղումներ ==
Letter to The Times from Neville Gorton, Bishop of Coventry, Wednesday, 29 December 1943 (pg. 5; Issue 49739; col F)
Public sculpture of Warwickshire, Coventry and Solihull; Volume 6 of Public sculpture of Britain; George Thomas Noszlopy; 2003;Liverpool University Press - Public Sculpture of Britain 0-85323-847-2
Էստարաս

Էստարաս (իսպ.՝ Estarás, բասկ.՝ Estaras, կատ.՝ Estaràs), մունիցիպալիտետ Իսպանիայում։ Գտնվում է Լյեիդա պրովինցիայում, Կատալոնիա ինքնավար համայքնի կազմում։
Տարածքը կազմում է 20,9 կմ²։ Բնակչությունը՝ 177 մարդ (ըստ 2010 թվականի տվյալների)։


== Արտաքին հղումներ ==
Página web del Ayuntamiento de Estaràs
Información de la Generalitat de Catalunya Archived 2007-02-05 at the Wayback Machine.
Información del Institut d'Estadística de Catalunya
Հայկո Մկո

Հայկո Մկո, կոմիկների հայկական դուետ, որը բաղկացած է Հայկ Մարությանից (հայտնի է որպես Հայկո) և Մկրտիչ Արզումանյանից (հայտնի է որպես Մկո)։ Նրանք առավել հայտնի են Կարգին հաղորդում և Կարգին սերիալ սերիալներում, որոնք երկու հայտնի կատակերգական շոուներ են` գլխավոր դերերում Հայկոն և Մկոն։ Այժմ նրանք չեն աշխատում միասին։


== Վաղ տարիներ ==


=== Հայկո ===

1995-2002 թվականներին նա եղել է նույն համալսարանի ՈՒՀԱ հայկական նախագիծ (Ռուսականը Հայաստանի Համար նախագիծ) թիմի անդամ։ Հայկոն Շարմ ընկերությունում աշխատել է 1996-2002 թվականներին` որպես սցենարիստ, ռեժիսոր։ Որպես դերասան նա խաղացել է 220 Վոլտ (1996), Վալյուր (1996), Մեր բակը (1996), Մեր բակը 2 (1998), Թույն կասետ (2000), Ուրիշ կասետ (2000), Բանդա (2000), Կոմերցիոն Ներկայացում (2001) ֆիլմերում։ Նա Երևանի քաղաքապետն է եղել 2018-2021 թվականներին։


=== Մկո ===

1995-2002 թվականներին նա եղել է նույն համալսարանի ՈՒՀԱ հայկական նախագիծ (Ռուսականը Հայաստանի Համար նախագիծ) թիմի անդամ։ Մկոն Շարմ ընկերությունում աշխատել է 1996-2002 թվականներին` որպես սցենարիստ, ռեժիսոր։ Որպես դերասան նա խաղացել է 220 Վոլտ (1996), Վալյուր (1996), Մեր բակը (1996), Մեր բակը 2 (1998), Թույն կասետ (2000), Ուրիշ կասետ (2000), Բանդա (2000), Փախիր կամ ամուսնացիր (2016) և Մեծից փոքր (2019) ֆիլմերում։


== Աշխատանքներ ==
1996: 220 Վոլտ
1996: Վայլուր
1997: Մեր բակը
1998: Մեր բակը 2
2000: Թույն կասետ
2000: Ուրիշ կասետ
2000: Բանդա
2002-2009: Կարգին հաղորդում
2007, 2008, 2009: 7.5 (2009 թվականին, 32 ատամի հետ)
2007-2009: Կարգին մուլտեր
2010-2013: Կարգին սերիալ
2011: Ալաբալանիցա
2011: No Comment
2013-2015: Տնփեսա (միայն Մկոն)
2013: Քայլ ձիով (միայն Մկոն)
2014: Սուպեր մամա (միայն Հայկոն)
2015: Սիրո գործակից (միայն Հայկոն)
2015: Հյուսիս-հարավ (միայն Մկոն)
2016: Փախիր կամ ամուսնացիր (միայն Մկոն)
2016-2018: Ազիզյանները (միայն Հայկոն)
2017: Սուպեր մամա 2 (միայն Հայկոն)
2018: Գործակալ 044 (միայն Մկոն)
2019: Մեծից փոքր (միայն Մկոն)


== Ծանոթագրություններ ==
Քնար (համաստեղություն)

Անվան այլ կիրառումների համար տե՛ս՝ Քնար (այլ կիրառումներ)Քնար (լատիներեն Լyre, հունարեն λύρα), հյուսիսային կիսագնդի փոքր համաստեղություններից է։ Շրջապատված է Հերկուլես, Կարապ, Վիշապ, Աղվեսիկ համաստեղություններով։ Տեսանելի է նաև հարավային կիսագնդից` ձմռան ամիսներին։ Միջազգային աստղագիտական միության կողմից ճանաչված 88 համաստեղություններից մեկն է։ Հին աշխարհում ընդգրկված է եղել Պտղոմեոսի կազմած համաստեղությունների ցուցակում։


== Աստղերը ==
Քնարի ամենապայծառ աստղը` Վեգան (0.03m), հյուսիսային կիսագնդի պայծառությամբ երկրորդ աստղն է (Եզնարածի Արկտուրից հետո)։ Անվանումը գալիս է արաբական «ալ-նասր ալ վակ» բառից, ինչը թարգմանաբար նշանակում է հարձակվող անգղ։ Վեգան ունի կապտասպիտակավուն երանգ և ամռան ու աշնան ամիսներին մութն ընկնելուն պես երկնքում գտնվում է մեր գլխավերևում՝ զենիթում։ Ամառային եռանկյան անկյուններից մեկն է։ Դեպի Վեգան է ուղղված Վիշապի գլուխը։
Եթե Վեգան համեմատելու լինենք Արեգակի հետ, ապա այն վերջինից 51 անգամ ավելի էներգիա է առաքում և գտնվում է մեզանից 26.5 լուսատարի հեռավորության վրա, տրամագիծը մեծ է Արեգակի տրամագծից 2.5 անգամ։ Վեգայի մոտ է գտնվում Լիրիդներ ասուպային հոսքի ռադիանտը (19-24 ապրիլ)։ Առավելագույն հոսքը՝ ապրիլի 22-ին։ 1922 թ. այստեղ դիտվել է «աստղային անձրև»։
Վեգայից մի փոքր վերև ու ձախ (հյուսիս-արևելք) գտնվում է ε Lyr-ը։ Մինչև իսկ անզեն աչքով, իհարկե, սուր տեսողությամբ օժտված մարդիկ, կարող են տեսնել, որ այն կրկնակի աստղ է (5.1m և 5.1m)։ Իրենց հերթին ε1-ը և ε2-ը նույնպես կրկնակի աստղեր են, որոնց զանազանելու համար աստղադիտակ է անհրաժեշտ։ Բոլոր 4 աստղերն էլ սպիտակ գույնի են։

β Lyr-ը, որը գտնվում է համաստեղության ստորին աջ գագաթում, փոփոխական աստղ է։ Այն 2.91 օրում իր պայծառությունն անընդհատ փոխում է 3.4m-ց մինչև 4.3m։ γ և β աստղերի միջև գտնվում է «Օղակ» (M57) մոլորակաձև միգամածությունը։ Քնար համաստեղության բնորոշ պատկերը γ (3.24m), β (3.38m), ζ(4.0m), δ (5.0m) աստղերով կազմված զուգահեռագիծն է։


== Անվանումները ==
Համաստեղությունը մարմնավորում է առասպելական երաժիշտ Օրփեոսի քնարը։ Առասպելի համաձայն, Զևսը արծվին կարգադրում է դուրս բերել Օրփեոսի մահից հետո գետն ընկած քնարը, և երկուսին էլ «տեղավորում է» երկնքում։ Ավելի ուշ Քնարն անվանեցին Կրիա, որովհետև հնում քնարը պատրաստում էին կրիայի զրահից։ Էլ ավելի ուշ այդ քնարն ամրացրին Անգղին և համաստեղությանը տվեցին որսի վրա հարձակվող թռչունի անունը։ Հետագայում դրանք մերժվեցին, և մնաց միայն Քնարը։
Հայերը Քնար համաստեղությունը կոչել են Վահան։


== Գրականություն ==
Սերգեյ Ներսիսյան, Աստղալից երկինք, Երևան, Դար, 2000 թ, ISBN 99930-845-1-4
Նեյֆելդ (գյուղ, Բլագովարսկի շրջան)

Նեյֆելդ (ռուս.՝ Нейфельд, բաշկիրերեն՝ Нейфельд), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոր հուշարձան (Դոնեցկ)

Մոր հուշարձան (Դոնեցկ), Դոնեցկի հուշարձաններից։ Ուկրաինայի տարածքում առաջին հուշարձանն է, որը նվիրված է մայր-կնոջը։
Հուշարձանը բացվել է 2003 թվականի մայիսի 10-ին Դոնեցկի մայրության և մանկության պահպանության տարածքային կենտրոնում։ Բացումը տեղի է ունեցել «Մայրիկի օր» ուկրաինական տոնի ժամանակ։ Բացմանը ներկա է գտնվել Դոնեցկի քաղաքապետ Ալեքսանդր Ալեքսեևիչ Լուկյանչենկոն։
Հուշարձանի հեղինակը հայ քանդակագործ Կառլեն Քալանթարյանն է։ Հուշարձանը ստեղծվել է Նիկոլայ Վասիլևիչի էսքիզի հիման վրա։
Հուշարձանը կանգնեցվել է Դոնեցկի մայրության և մանկության պահպանության տարածքային կենտրոնի գլխավոր տնօրեն Վլադիմիր Կիրիլովիչի նախաձեռնությամբ։ Նա նաև հուշարձանի պատվանդանի նախագծի հեղինակներից է։ Նախագծի մշակման գործընթացին մասնակցել է Ա. Ի.Պրոսկուրնյան։
Հուշարձանն իրենից ներկայացնում է ամբողջ հասակով կանգնած կնոջ քանդակ։ Կինը ձեռքերին պահում է փոքրիկ երեխայի։
Քանդակի բարձրությունը երկու մետր է։ Քանդակը պատրաստված է ավազաքարից։


== Պատկերասրահ ==

		
		
		


== Ծանոթագրություններ ==


== Գրականություն ==
Памятники и памятные знаки // Всё о Донецке.: Справочное пособие. — Донецк: Донбасс, 2003. — С. 156-162. — ISBN 5-7740-0782-0


== Արտաքին հղումներ ==
«В Донецке открыт первый в Украине памятник женщине-матери»։ Արխիվացված օրիգինալից 2012-12-03-ին։ Վերցված է 2019-03-12
Երկայնորդ

Երկայնորդ, լեռնանցք Հայաստանի Սյունիքի մարզում, Զանգեզուրի լեռնաշղթայի կենտրոնական մասում, 2674 մ բարձրության վրա, Այրիգետի ձախափնյակում, Ցղունի գյուղից 3,5 կմ հարավ–արևմուտք։


== Ծանոթագրություններ ==
Սրբիչի օր

Սրբիչի օրը նշվում է ամեն տարի մայիսի 25-ին՝ ի հիշատակ հայտնի բրիտանացի գրող Ադամս Դուգլասի։ Այս օրը Դուգլասի երկրպագուները իրենց հետ ունենում են սրբիչ և առանց դրա տնից դուրս չեն գալիս։ Առաջին անգամ սրբիչի օրը նշվել է 2001 թվականին՝ Դուգլասի վախճանից (մայիսի 11) 2 շաբաթ անց։
Այս տոնի այլ հնարավոր օրեր են՝ փետրվարի 11֊ը (տարվա 42-րդ օրը), մարտի 11֊ը (Դուգլասի ծննդյան օրը), ապրիլի 2֊ը (4/2, ամսաթվերի գրառման ամերիկյան համակարգով) փետրվարի 4֊ը (4/2, ամսաթվերի գրառման բրիտանական համակարգով), մայիսի 11֊ը (Դուգլասի վախճանի օրը), հունիսի 22֊ը (նրա վախճանից հետո 42-րդ օրը) և հոկտեմբերի 18֊ը (նրա վախճանի տարվա 42-րդ հինգշաբթին)։


== Ծագում ==
Սրբիչի կարևորության մասին Դուգլասը գրել է իր՝ «Գալակտիկայում ավտոստոպով զբոսաշրջիկի ուղեցույցը» գրքում։

Սրբիչի օրվան սկիզբ է դրել «Towel Day: A Tribute to Douglas Adams» վերնագրով հաղորդագրությունը

Քրիս Քեմփբելլը և նրա ընկերները ստեղծեցին towelday.org կայքը՝ մարդկանց՝ իրենց սրբիչների մասին հիշեցնելու համար։ Սրբիչի օրը միանգամից մեծ հաջողություն ունեցավ երկրպագուների մեջ։
Ալլեգրա Էգլսթոն

Ալլեգրա Էգլսթոն (անգլ.՝ Allegra Eggleston, նոյեմբերի 19, 1860(1860-11-19), Սթիլուոթեր, Մինեսոտա, ԱՄՆ - 1933), 19-րդ դարի ամերիկացի նկարչուհի ԱՄՆ Մինեսոտա նահանգից։ Զբաղվել է փայտի փորագրությամբ, ստեղծել է դիմանկարներ, պատկերազարդել է գրքեր։ Որպես պատկերազարդող համագործակցել է քրոջ` Էլիզաբեթ Էգլսթոն Սիլիի և հոր` Էդվարդ Էգլսթոնի հետ` ստեղծելով մի շարք գրքերի, այդ թվում «Կոլումբոսի պատմությունը» (1892),, «Վաշինգտոնի պատմությունը» և «The Graysons»  նկարազարդումները։


== Կենսագրություն ==
Ալլեգրա Էգլսթոնը ծնվել է 1860 թվականին Մինեսոտա նահանգի Սթիլուոթեր քաղաքում` իռլանդական և շոտլանդական արմատներ ունեցող Էդվարդ Էգլսթոնի ընտանիքում։ Մայրը եղել է անգլուհի։ Ալլեգրան եղել է նուրբ և զգայուն երեխա և մանուկ հասակից հետաքրքրություն է ցուցաբերել նկարչության և մոդելավորման հանդեպ։ Վեց տարեկանում փայտից ֆիգուր է փորագրել։ Շարունակ նկարել և կավից իրեր է պատրաստել։ 1875 թվականի հոկտեմբերին հաճախել է Կուպպեր ինստիտուտի դասընթացներին։ Երկու տարվա ընթացքում ստեղծել է ակնառու գործեր և ընդունվել Ուայեթ Իթոնի ստուդիա։ 1879 թվականին հոր և ընտանիքի ուղեկցությամբ մեկնել է Եվրոպա, երկշաբաթյա դասընթաց անցել շվեյցարացի փորագրող վարպետի մոտ, որին զարմացրել է իր տաղանդով, արագ ընկալմամբ ու գործիքների տիրապետման հմտությամբ։


== Գործունեություն ==
Տուն վերադառնալով` Էգլսթոնը սկսում է փորագրել, միաժամանակ ստեղծում է դիմանկարներ, որոնք ցուցադրվել են Ամերիկյան նկարիչների ընկերակցության տարեկան ցուցահանդեսում։ 1882 թվականին «The Century Magazine» խմբագրականի սենյակներում փորագրում է բուխարու կողքի շրջանակները, որոնցից մեկի վրա ստեղծում է Ջոզայա Գիբերտ Հոլանդի դիմաքանդակը։ 1888 թվականին հրդեհի պատճառով աշխատանքը վնասվում է, և Էգլսթոնին հրավիրում են այն վերականգնելու։
Հետագայում զբաղվել է գրքերի նկարազարդմամբ։ Պատկերազարդել է հոր գրքերից, այդ թվում` «The Graysons» գիրքը, քրոջ` Էլիզաբեթ Էգլսթոն Սիլիի հեղինակած «Կոլումբոսի պատմությունը» գիրքը, ինչպես նաև «Վաշինգտոնի պատմությունը» գիրքը։


== Անձնական կյանք ==
Էգլսթոնը ձմռանն ապրել է Նյու Յորքում, տարվա մնացած մասը` Լեյք Ջորջում, որտեղ հոր գրադարանում ունեցել է իր ստուդիան։ Owl's Nest-ում ապրել է ընկերոջ` Մաբել Կուկի հետ (ամուսնացած չեն եղել)։ Էգլսթոնը մահացել է 1933 թվականին։


== Պատկերասրահ ==

		
		


== Ծանոթագրություններ ==


== Գրականություն ==
Willard & M. A. R. Livermore's American Women: Fifteen Hundred Biographies with Over 1,400 Portraits : a Comprehensive Encyclopedia of the Lives and Achievements of American Women During the Nineteenth Century (1897)


=== Մատենագիտություն ===
Eggleston Edward (1887)։ The Graysons: A Story of Illinois (Public domain ed.)։ New York: The Century Company 
Seelye Elizabeth Eggleston (1892)։  Edward Eggleston, ed.։ The Story of Columbus (Public domain ed.)։ New York: D. Appleton and Company 
Seelye Elizabeth Eggleston (1893)։  Edward Eggleston, ed.։ The Story of Washington (Public domain ed.)։ New York: D. Appleton and Company 
Willard Frances Elizabeth, Livermore Mary Ashton Rice (1897)։ American Women: Fifteen Hundred Biographies with Over 1,400 Portraits : a Comprehensive Encyclopedia of the Lives and Achievements of American Women During the Nineteenth Century (Public domain ed.)։ Mast, Crowell & Kirkpatrick
Իստոչնոե (այլ կիրառումներ)

Իստոչնոե, կարող է վերաբերել՝

Իստոչնոե - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Իստոչնոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Բակուր Բ Պարթև

Բակուր Բ Պարթև (1-ին դար, Պարթևստան - 105, Parthia Satrapy), Պարթևաստանի արքա Արշակունի հարստությունից։ Իշխանության տարիները մոտ 78 առ 105 թթ.։
Վաղարշ Ա-ի որդին։ 
Նախքան Պարթևական տերության գահը բարձրանալն իշխում էր Մարաստանում։ Հոր մահից հետո ապստամբել է եղբոր՝ Վաղարշ Բ դեմ (78–80 թթ.), ջախջախել և գահընկեց է արել նրան։
Ըստ Ամմիանուս Մարցելինուսի ընդարձակել է Տիզբոնը՝ կառուցելով նոր պարիսպներ։
Մ.թ. 101 թ. դեսպանություն է ուղարկել Չինաստան, ինչի մասին հիշատակում է պահպանվել չինական տարեգրություններում, որտեղ Պարթիան անվանվում է Անքսի թագավորություն։
Բազմաթիվ դրամների վրա դրոշմել է նաև իր անձնական անունը՝ Բակուր Արշակ (ոչ թե միայն Արշակ, ինչպես Պարթևական արքաների սովորությունն էր)` իրեն գահի այլ հավակնորդներից տարբերակելու նպատակով։
Բակուրը մահացել է շուրջ 110 թ.: Նրանից հետո գահը ժառանգել է նրա եղբայր` Խոսրով Ա-ն։
Նոյեմբերի 11 (ֆիլմ)

Նոյեմբերի 11 (լեհերեն՝ 11 listopada), լեհական գեղարվեստական կինոնկար, որ 2008 թվականին նկարահանել են լեհ կինոռեժիսորներ ու սցենարիստներ Կամիլ Կուլչիցկին և Ուրշուլա Շալատան։ Ֆիլմը հիմնված է 1939 թվականի օգոստոսից նոյեմբեր Վարշավայում ու նրան մերձակա Զելոնկա փոքրիկ քաղաքում իրականում տեղի ունեցած դեպքերի վրա։ Կինոնկարի պաշտոնական առաջին ցուցադրությունը կայացել է 2008 թվականի նոյեմբերի 9-ին Վարշավայի  «Վիսլա» կինոթատրոնում։ Դրանից մեկ տարի անց ֆիլմը թողարկվել է DVD-ի տեսքով, իսկ 2011 թվականի նոյեմբերի 11-ին կայացել է նրա հեռուստատեսային պրեմիերան։
2008 թվականին Կամիլ Կուլչիցկին և Ուրշուլա Շալատը իրենց այս ֆիլմի ստեղծման համար արժանացել են Զելոնկայի բարեկամների ընկերության պարգևին՝ «Տարվա իրադարձություն» անվանակարգում։


== Ֆիլմի դիպաշարը ==
Գործողությունները հիմնականում ծավալվում են Վարշավայի մերձակա Զելոնկա քաղաքում, Երկրորդ աշխարհամարտի սկսվելուց կարճ ժամանակ անց և գերմանացիների կողմից Լեհաստանի զավթման (օկուպացիայի) առաջին ամիսներին։ Կինոնկարը պատմում է զելենագուրացի մի խումբ սկաուտների մասին, ովքեր, ցանկանալով նոյեմբերի 11-ին նշել Լեհաստանի Անկախության տոնը, նախօրեին իրենց ձեռքով պատրաստում և քաղաքի փողոցներում ի ցույց են դնում Մարիա Կոնոպնիցկայի հայրենասիրական «Rota» («Երդում») բանաստեղծության տողերով մեկուկես տասնյակ պաստառներ ու լոզունգներ։ Գերմանացիներն այդ արարքի համար նրանց կալանավորում են և որոշ ժամանակ անց գնդակահարում մոտակա անտառում։ 
Ֆիլմում դերակատարումներով հանդես են եկել Յացեյ Սկվոռնեկը, Արթուր Յարզանբեկը, Մարիուշ Դոմագալան, Բարտոշ Կուլիկովսկին, Պավել Մարչուկը, Սլավոմիր Կոցը, Մարցին Բիտնևսկին և այլք։
Կինոնկարը վաճառքի չի հանվել, վարձույթում չի հայտնվել, պարզապես DVD-ների տեսքով բաշխվել է կինոցուցադրումների ժամանակ։ Ընդ որում՝ Զելոնկայից հետո առաջին ցուցադրություն-հանդիպումներից մեկը կազմակերպվել է Ժողովրդական հիշողության ինստիտուտի կրթական կենտրոնում։
«Նոյեմբերի 11» կինոնկարը դիտելու համար ամբողջությամբ մատչելի է համացանցում։


== Ծանոթագրություններ ==


== Արտաքին հղումներ ==
Blog poświęcony produkcji filmu (nieaktualizowany od zakończenia produkcji)
Film "11 listopada" do obejrzenia online(չաշխատող հղում)
"Przygoda z filmem 11 listopada" - wywiad z Arturem Jarząbkiem, odtwórcą jednej z głównych ról.
«Արխիվացված պատճենը»։ Արխիվացված է օրիգինալից 2016-08-10-ին։ Վերցված է 2020-09-03  
Oficjalna strona filmu Archived 2020-09-24 at the Wayback Machine.
Սազ

Անվան այլ կիրառումների համար տե՛ս՝ Սազ (այլ կիրառումներ)
Սազ, լարային կսմիթային նվագարան։ Տարածված է Կովկասում, Մերձավոր Արևելքում։ Գոյություն ունեն սազի մենակատարային, անսամբլային մեծ ու փոքր տեսակներ, որոնք համապատասխանաբար, ունեն տարբեր թվով մետաղե լարեր՝ 4-10: Սազը սիրված նվագարան է հատկապես գուսանների ու աշուղների շրջանում, հնագույն ծագում ունի։ Ըստ երաժիշտ-ֆոլկլորագետ Սպիրիդոն Մելիքյանի՝ «տնետուն ման եկող աշուղները սազով ու թամբուրով փառաբանում էին իրենց նախնյաց հերոսներին։ Աշուղական սազը սեփական երգին նվագակցող նվագարան է, որտեղ երգը բնորոշվում է ազատ հանկարծաբանական (իմպրովիզացիոն) ոճով, իսկ սազի նվագակցությունը՝ մեղեդիական զարգացման հարուստ զարդախաղերով։ Տանձաձև իրանը (թթենուց կամ ընկուզենուց) ծածկված է բարակ կափարիչով, որի վրա կան ձայնադարձիչ անցքեր, կոթին զետեղված են փարդաներ։ Լարերը մետաղյա՝ բաժանված են 3 կամ 4 երկանդամ կամ եռանդամ ունիսոն խմբերի։ Առաջին խումբը մեղեդիական նշանակում ունի, 2-րդը՝ ձայնառության, 3-րդը՝ լրացուցիչ ներդաշնակային, մասամբ էլ մեղեդիական։ Լարվածքը սովորաբար կվարտա-կվինտային է, փարդաների օգնությամբ ստացվող հնչյունաշարը, որպես կանոն, դիատոնիկ։ Նվագում են ոսկրյա կամ եղջյուրյա կնտնտոցով՝ հարվածելով բոլոր լարերին միաժամանակ, ուստի մեղեդին շարունակ ուղեկցվում է ներդաշնակային գունեղ ֆոնով։ Տեմբրը զնգուն է, բայց փափուկ։ Հայաստանում սազն առավելապես աշուղական նվագարան է, իր երգեցողությանը սազով է նվագակցել, օրինակ Շիրինը։ 1925 թվականին Վ․ Բանին իր Արևելյան սիմֆոնիկ նվագախմբի համար ստեղծել էր սազերի ընտանիք՝ ջուռա, չոնգուր, սազ-բարիտոն և բաս (ներկայումս գործածական չէ)։ Սազերի ունիսոն խումբը կիրառվել է Թաթուլ Ալթունյանի ղեկավարած Հայկական ժողովրդական երգի ու պարի պետական անսամբլում (մինչև 1957 թվականը)։ Սազը հիշատակված է «Սասունցի Դավիթ» էպոսում։
Հայկական սազն ունի 10-13 լադ և 6-8 լարՍազի ձայնը մաքուր է ու զրնգուն, սակայն մեղմ ու թույլ, ուստիև ժամանակակից անսամբլներում այդ նվագարանը փոխարինվել է առավել հնչեղ քանոնով։


== Ծանոթագրություններ ==


== Արտաքին հղումներ ==
Encyclopaedia Iranica. ČOḠŪR.
Սեզար Ասպիլիկուետա

Սեզար Ասպիլիկուետա Տանկո (իսպ.` César Azpilicueta Tanco, օգոստոսի 28, 1989(1989-08-28)[…], Սիսուր Մայոր, Կուենկա դե Պամպլոնա, Merindade of Pamplona, Նավառա, Իսպանիա), իսպանացի ֆուտբոլիստ, Չելսի ՖԱ-ի և Իսպանիայի ՖԱՀ-ի եզրային պաշտպան։


== Օսասունա ==
2007 թվականի ապրիլի 8-ին Սեզարը իր նորամուտն է նշում Օսասունայում, որտեղ պարտվում են Ռեալ Մադրիդին (0։2)։ Օսասունայում խաղում է 4 տարի։ Մասնակցում է 99 խաղի և չի դառնում ոչ մի գոլի հեղինակ։


== Մարսել ==
2010 թվականին Սեզարի ծառայություններով հետաքրքրված է լինում ֆրանսիական Օլիմպիկ Մարսելը, որը գնում է Սեզարին 7 միլիոն եվրոյով։


== Չելսի ==
2012 թվականի օգոստոսի 24-ին 22-ամյա ֆուտբոլիստը համաձայնվում է գործարք կնքել անգլիական Չելսիի հետ։ Չելսի է տեղափոխվում 9,5 միլիոն եվրոյով։ Սեզարը իր նորամուտը Չելսիում նշում է սեպտեմբերի 25-ին։


== Կարիերայի վիճակագրություն ==


=== Ակումբային ===
Վերջին թարմացում՝ մայիսի 25, 2015 թվական


=== Միջազգային ===
Վերջին Թարմացում՝ Նոյեմբերի 18, 2014 թվական


=== Հավաքականում անցկացրած խաղեր և գոլեր ===
Արդյունք։ 10 խաղ/ 0 գոլ; 5 հաղթանակ, 0 ոչ-ոքի, 5 պարտություն.


== Ծանոթագրություններ ==


== Արտաքին հղումներ ==
Ֆուտբոլիստի էջը whoscored.com կայքում
Ֆուտբոլիստի էջը transfermarkt.com կայքում
Ֆուտբոլիստի էջը soccerbase.com կայքում
Ֆուտբոլիստի էջը Archived 2016-12-14 at the Wayback Machine. Chelsea-fc.ru կայքում (ռուս.)
Ֆուտբոլիստի էջը Chelseafc.com կայքում (անգլ.)
Ֆուտբոլիստի էջը bdfutbol.com կայքում
Ֆուտբոլիստի էջը futbolme.com կայքում (Իսպաներեն)
Իսանլա

Իսանլա (ֆր.՝ Issanlas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 123 մարդ, բնակչության խտությունը` 4.33 մարդ/կմ²։ Բնակավայրը զբաղեցնում է 28.4 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 130 կմ հարավ-արևմուտք, Պրիվա քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 52-ը, իսկ ոչ ակտիվները` 20։ Ակտիվության ցուցանիշը կազմում է 72,2 %։ 52 աշխատունակ մարդկանցից աշխատել է 46 անձ (28 տղամարդ և 18 կին)։ Գործազուրկ են եղել 6 անձ (4 տղամարդ և 2 կին)։ 20 անաշխատունակներից 5-ը եղել են աշակերտներ կամ ուսանողներ, 10-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեմուվեռե

Լեմուվեռե (էստ․՝ Lemuvere), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Alice

«Alice», Ավրիլ Լավինի երգը, որը թողարկվել է 2010 թվականի հունվարի 27-ին երգչուհու պաշտոնական վեբ կայքում։ Երգը ստեղծվել է հայտնի երաժիշտ Բուչ Ուոլքերի աջակցությամբ (Butch Walker) գրվել է հատուկ «Almost Alice» ժողովածուի համար, որը չի հնչում ֆիլմում, այլ «ոգեշնչված է» Թիմ Բարթոնի «Ալիսան հրաշքների աշխարհում» ֆիլմից։
Չորրորդ ալբոմի պաշտոնական երգացանկի հայտարարումից հետո հայտնի է դարձել, որ սինգլը «Goodbye Lullaby» ձայնասկավառակում կլինի որպես բոնուս։


== Թողարկում ==
Ավրիլը, որը նախորդ ալբոմը թողարկել էր երեք տարի առաջ, որոշել է վերադառնալ խոստումնալից ֆիլմի համար սաունդթրեքով  Նման քայլ արդեն եղել էր նրա կողմից 2006 թվականին, երբ Լավինը հատուկ «Էրագոն» ֆիլմի համար գրել է «Keep Holding On» ստեղծագործությունը։
Թողարկումը պետք է տեղի ունենար դեռևս 2010 թվականի հունվարի կեսերին, սակայն հայտարարված տեղեկատվությունը սխալ էր, և երգն առաջին անգամ հեռարձակվել է ամսվա վերջին՝ հոկտեմբերի 27-ին։ Սկզբում երգը ներկայացվել է որպես «Alice (Underground)», սակայն ժողովածուում տեղ է գտել այլ անվան տակ։

Ես շատ ոգեշնչված էի ֆիլմից, այդ պատճառով ես դիմեցի Դիսնեյին, թե արդյոք նրանք չեն ցանկանում, որ ես երգ գրեմ ֆիլմի համար։ Նրանք դիմեցին Թիմին, և նա տվեց համաձայնությունը։
Ես շատ հուզված էի, երբ լսեցի այդ լուրը։ Ես անմիջապես նստեցի դաշնամուրի դիմաց և երգ գրեցի։ Ես ուզում էի ստեղծել մի բան, որը կհամապատասխաներ նրա ֆիլմի տրամադրությանը։ Կարծում եմ, որ ստեղնաշարային պարտիան երգին դրամատիկ տրամադրություն է հաղորդում։
Ես հանդիպել եմ Թիմ Բյերթոնի հետ, և նա ինձ մի քանի հատված ցույց տվեց ֆիլմից։ Ես ավարտեցի երգը, և նրան իսկապես դուր եկավ արդյունքը, և նա ասաց, որ ցանկանում է այս երգը առաջինը դնել տիտրերում։ Աստված իմ։ Որքան հրաշալի է։ Հեհե։ Դիսնեյը նաև ուզում է օգտագործել երգը գովազդային նպատակներով, դրա համար ես տեսահոլովակ թողարկեցի երգի համար։ Այնքան հրաշալի է։
Աշխատել այս նախագծի վրա լիակատար հաճույք էր։ Դա մի մեծ փորձ էր և Թիմ Բյերթոնը՝ ինքնին հմայք է։ Նա շատ խելացի մարդ է։ Ես այնքան երախտապարտ եմ նրան այս հնարավորության համար․․․ չեմ կարողանում համբերել, թե երբ եմ տեսնելու ֆիլմն ամբողջությամբ


== Երաժշտական տեսահոլովակ ==
2010 թվականի փետրվարի 17-ին կայացել է «Alice» երգի տեսահոլովակի համաշխարհային պրեմերիան։ Տեսահոլովակում օգտագործվել են հատվածներ ֆիլմից, և մոնտաժվել Է Ալիսայի դերը խաղացող Ավրիլի հանդիպումը խելագար գլխարկագործ Ջոնի Դեփի հետ, որը չի մասնակցել տեսահոլովակի նկարահանումներին։


== Հագուստների գիծ ==
Պատճառն, որ Ավրիլը կապ է ունեցել Դիսնեյի հետ եղել է երգչուհուն պատկանող «Abbey Dawn»-ի շրջանակում «վիկտորիանական ոճի» հագուստի ոչ մեծ խմբաքանակ թողարկելը։ Այս հավաքածուն ունեցել է մեծ պահանջարկ, համեմատած Ավրիլի մնացած հավաքածուների հետ։


== Երգացանկ ==


== Թողարկման ժամանակագրություն ==


== Հիթ-շքերթներ ==


=== Վերջնական հիթ-շքերթներ ===


== Օսկար ==
2010 թվականի դեկտեմբերի 15-ին ստեղծագործությունը հայտնվել է Ամերիկյան ակադեմիայի կինոարվեստի «Օսկար» մրցանակի հավակնորդների ցուցակում՝ 2010 թվականի ֆիլմում լավագույն բնօրինակ երգի համար, բայց անվանակարգը չի հաղթել։


== Ծանոթագրություններ ==
Թոմ Տակեր

Թոմաս Պոտեր «Թոմ» Տակեր (անգլ.՝ Thomas Porter "Tom" Thacker, նոյեմբերի 2, 1939(1939-11-02), Քովինգթոն, Կենտուկի, ԱՄՆ), ամերիկացի նախկին պրոֆեսիոնալ բասկետբոլիստ։


== Վաղ տարիներ ==
Թոմ Տակերը ծնվել է 1939 թվականի նոյեմբերի 2-ին Կենտուկի նահանգի Քովինգթոն քաղաքում։ Սովորել է Ուիլյամ Գրանտի անվան Քովինգթոնի դպրոցում, որտեղ հանդես է եկել տեղի բասկետբոլային ակումբի կազմում։


== Ուսանողական կարիերա ==
1963 թվականին ավարտել է Ցինցինատիի համալսարանը, որտեղ երեք տարվա ընթացքում հանդես է եկել «Ցինցինատի Բեարքեթս» ակումբի կազմում։ Տակերի օրոք «Բեարքեթս»-ը երեք անգամ հաղթել է Missouri Valley կոնֆերենցիայի պարբերական առաջնությունը, ինչպես նաև երեք տարի շարունակ դուրս է եկել ԱՄՆ ուսանողական առաջնության փլեյ օֆ։ Բացի դրանից «Բեարքեթս»-ը երեք տարի դուրս է եկել NCAA քառորդ եզրափակիչ և երկու անգամ դարձել է Ուսանողական սպորտաձևերի ազգային ասոցիացիայի չեմպիոն։


== Կարիերան NBA-ում ==
Խաղացել է խաղարկողի, հարձակվող պաշտպանի և թեթև հարձակվողի դիրքերում։ 1963 թվականի NBA դրաֆթի ժամանակ NBA տարածքային դրաֆթում ընտրվել է «Ցինցինատի Ռոյալս» ակումբի կողմից։ 1966 թվականի NBA ընդլայման դրաֆթի ժամանակ առաջադրվել է իր ակումբի կողմից, որում մայիսի 1-ին ընտրվել է նորակազմ «Չիկագո Բուլս» ակումբի կողմից, սակայան նրա կազմում ոչ մի հանդիպում չի անցկացրել։ Հետագայում հանդես է եկել «Բոստոն Սելտիքս» և «Ինդիանա Փեյսերս» (ABA) ակումբների կազմերում։ 1967-68 թվականների մրցաշրջանին «Սելտիքս»-ի կազմում դարձել է NBA չեմպիոն, ինչպես նաև 1969-70 ABA մրցաշրջանին «Փեյսերս»-ի կազմում դարձել է ABA չեմպիոն։ NBA-ում, ընդհանուր առմամբ, անցկացրել է 4 մրցաշրջան։ 1963 թվականին Տակերը ընդգրկվել է NCAA առաջին համաամերկյան հավաքականի կազմում։ NBA և ABA կարիերայի ընթացքում, ընդհանուր առմամբ, խաղացել է 314 խաղ, որոնց ժամանակ հավաքել է 1020 միավոր (3,2 մ/խ), կատարել 822 անդրադարձ և 466 փոխանցում։


== Ծանոթագրություններ ==


== Արտաքին հղումներ ==
Վիճակագրությունը Basketball-Reference.com կայքում (անգլ.)
Վիճակագրությունը NBA.com կայքում (անգլ.)
Սևքար լեռ (Ձորավանք)

Անվան այլ կիրառումների համար տե՛ս՝ Սևքար (այլ կիրառումներ)Սևքար լեռնագագաթ Գեղարքունիքի և Տավուշի մարզերի սահմանագլխին, Արեգունի լեռնաշղթայի հյուսիսարևմտյան մասում, Ձորավանք գյուղից 2, 5 կմ հյուսիս-արևմուտք։ Ունի 1740 մ բարձրություն։


== Ծանոթագրություններ ==
Շեբելիկ

Շեբելիկ, գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սյոմա գետի աջ ափով՝ 57 կմ հեռավորության վրա։ Գետի երկարությունը 10 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010100312115100006923
Հիդրոլոգիական ուսումնասիրությունների - 115100692
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոկիլիմովո

Նովոկիլիմովո (ռուս.՝ Новокилимово, բաշկիրերեն՝ Яңы Килем), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալինին (Բեսսերգենևսկովո գյուղական համայնք)

Անվան այլ կիրառումների համար տե՛ս՝ Կալինին (այլ կիրառումներ)Կալինին (ռուս.՝ Калинин), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Բեսսերգենևսկովո գյուղական համայնքի կազմի մեջ։
Որդնավ

Որդնավ, գյուղական համայնք Արցախի Հանրապետության Քաշաթաղի շրջանում։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Ձայնագրության Ազգային Սինդիկատ

Syndicat national de l'édition phonographique (հայ․ թարգմ․՝ « Հնչյունագրական հրատարակության ազգային միություն» կարճ SNEP), ընկերություն, որը Ֆրանսիայում զբաղվում է երաժշտական ոլորտում հեղինակային իրավունքների պաշտպանությամբ։ Այն ներառում է 48 ընկերություն։ Ընկերությունը հիմնադրվել է 1992 թ․-ին։ Գործունեությունը ներառում է հեղիկային իրավունքների պաշտպանություն, հոլովակների թողարկումների համար գումարների գանձում, հեղինակային իրավունքների խախտումների բացահայտում, ալբոմների սերտեֆիակցում, հետևաբար նաև, «պլատինե», «ոսկե», «արծաթե», «ադամանդե» ստատուսների շնորհում և հիթ-շքերթների կազմում։


== Վկայական ==
Ալբոմ

Սինգլներ


== Ծանոթագրություններ ==
Օլգա Սանահյան

Օլգա Հարությունի Սանահյան (հոկտեմբերի 3, 1920(1920-10-03), Երևան, Հայաստանի Առաջին Հանրապետություն - օգոստոսի 2, 2013(2013-08-02), Երևան, Հայաստան), հայ արձակագիր, թարգմանիչ։ Հայաստանի գրողների միության անդամ 1967 թվականից։


== Կենսագրություն ==
Օլգա Սանահյանը ծնվել է Երևանում։ 1938-1940 թվականներին աշխատել է Երևանի պետական համալսարանի գրադարանում, 1940-1944 թվականներին՝ Հայկական ԽՍՀ գյուղատնտեսության նախարարության դաշտավարական գիտահետազոտական կայանի գրադարանում։ Աշխատելուն զուգընթաց սովորել և 1945 թվականին ավարտել է Երևանի պետական համալսարանի բանասիրական ֆակուլտետի արևելյան լեզուների և գրականության բաժինը։ 1944-1950 թվականներին աշխատել է ՀԽՍՀ ԳԱ երկրագործության ինստիտուտի գիտական գրադարանում որպես վարիչ։ 1957-1975 թվականներին եղել է «Հայաստան» հրատարակչության ավագ խմբագիր։ Սանահյանի ստեղծագործություններն աչքի են ընկնում ժանրային բազմազանությամբ։


== Ստեղծագործություններ ==
«Անուշիկի արկածները», Երևան, Հայպետհրատ, 1956, 40 էջ։
«Լուսատտիկն ու ծղրիդը», Երևան, Հայպետհրատ, 1958, 12 էջ։
«Իմ ծանոթ տղաները» (վիպակ), Երևան, Հայպետհրատ, 1962, 120 էջ։
«Պճնամոլ նապաստակը», Երևան, Հայպետհրատ, 1962, 13 էջ։
«Միամիտ արջուկը», Երևան, «Հայաստան», 1968, 72 էջ։
«Հեքիաթներ և պատմվածքներ», Երևան, «Սովետական գրող», 1979, 89 էջ։
«Փիսիկները հաղթեցին», Երևան, 1990։
«Մանչուկը և Կառլսոնը Երևանում», Երևան, 1995։
«Տղան լեռան վրա», Երևան, 2004։


== Թարգմանություններ ==
Սանահյանը թարգմանել է Պավել Բաժովի, Միխայիլ Զոշչենկոյի, Շոլոմ-Ալեյխեմի, Աստրիդ Լինդգրենի, Թեոդոր Դրայզերի, Մամին-Սիբիրյակի գործերից։


== Ծանոթագրություններ ==
(5492) Թոմա

(5492) Թոմա (անգլ.՝ Thoma), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,781699 ա. մ., առավելագույնը մոտենում է 2,3969 ա. մ. հեռավորության վրա և հեռանում 3,1665 ա. մ.։ Արեգակի շուրջ մեկ ամբողջական պտույտ է կատարում 1694,59 երկրային օրվա ընթացքում, իր ուղեծրով շարժվելով միջինում 0,212441 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5492) Թոմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խեչտուր

Խեչտուր, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սվետլանա Սավիցկայա

Սվետլանա Եվգենևնա Սավիցկայա (օգոստոսի 8, 1948(1948-08-08), Մոսկվա, ԽՍՀՄ), խորհրդային տիեզերագնաց-օդաչու, Խորհրդային Միության կրկնակի հերոս (1982-1984), ԽՍՀՄ սպորտի վաստակավոր վարպետ (1970)։ 
1970 թվականին եղել է աշխարհի բարձրագույն պիլոտաժի բացարձակ չեմպիոնուհին։ Սահմանել է պարաշյուտով թռիչքի 3 և ռեակտիվ ինքնաթիռներով 9 համաշխարհային ռեկորդներ։ Ավարտել է Մոսկվայի Ս․ Օրջոնիկիձեի անվ․ ավիացիոն ինստիտուտը (1972)։ 1982 թվականի օգոստտոսի 19-27-ին, Լեոնիդ Պոպովի և Ալեքսանդր Սերեբրովի հետ, որպես հետազոտող տիեզերագնաց, թռիչք է կատարել «Սոյուզ Տ-7» տիեզերանավով։ Օգոստոսի 20-ին տիեզերանավը կցվել է «Սալյուտ-7» «Սոյուզ Տ-5» ուղեծրային համալիրին (տիեզերքում էր 1982 թվականի մայիսի 14-ից, տիեզերագնացներ՝ Անատոլի Բերեզովոյ, Վալենտին Լեբեդև)։ 1984 թվականի հոլիսին «Սոյուզ Տ-12» տիեզերանավով կատարել է երկրորդ տիեզերական թռիչքը, որի ժամանակ դուրս է եկել բաց տիեզերք։ 
Պարգևատրվել է Լենինի 2 շքանշանով և Ավիացիայի միջազգային ֆեդերացիայի Ոսկե մեդալով։


== Ծանոթագրություններ ==